Neuvoston asetus (EY) N:o 3068/95, tehty 21 päivänä joulukuuta 1995, Luoteis-Atlantin kalastusjärjestön vahvistamien tiettyjen valvontatoimenpiteiden soveltamista koskevista yksityiskohtaisista säännöistä annetun asetuksen (ETY) N:o 189/92 muuttamisesta



Virallinen lehti nro L 329 , 30/12/1995 s. 0003 - 0004



NEUVOSTON ASETUS (EY) N:o 3068/95, tehty 21 päivänä joulukuuta 1995, Luoteis-Atlantin kalastusjärjestön vahvistamien tiettyjen valvontatoimenpiteiden soveltamista koskevista yksityiskohtaisista säännöistä annetun asetuksen (ETY) N:o 189/92 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että Luoteis-Atlantin kalastusjärjestön (NAFO) toteuttamien tiettyjen valvontatoimenpiteiden soveltamista koskevia säännöksiä annetaan asetuksessa (ETY) N:o 189/92(3), Euroopan yhteisö ja Kanada ovat 20 päivänä huhtikuuta 1995 tekemässään kalastussopimuksessa sopineet uusien NAFOn sääntelyalueella toimiviin kalastusaluksiin sovellettavien valvontatoimenpiteiden käyttöönotosta, NAFOn kalastuskomissio on 15 päivästä syyskuuta 1995 hyväksynyt ehdotuksen radioviestintäjärjestelmän muuttamiseksi, NAFOn yleissopimuksen XI artiklan mukaisesti ehdotus tulee, jos sitä ei vastusteta, sopimuspuolia sitovaksi toimenpiteeksi 15 päivänä marraskuuta 1995, yhteisö voi hyväksyä mukautetun ohjelman, ja asetus (ETY) N:o 189/92 on tarpeen muuttaa yhteisön kalastusalusten velvoittamiseksi noudattamaan näitä uusia toimenpiteitä, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 189/92 liite seuraavasti:1. Lisätään 1.1 ja 1.4 kohtaan seuraava luetelmakohta: "- Lajit (3-alfa-koodi) kilogrammoina (pyöristettynä lähimpään sataan kilogrammaan). Niiden lajien kokonaismäärä, joiden pyöristetty kokonaismäärä lajilta on vähemmän kuin yksi tonni, voidaan ilmoittaa 3-alfa-koodilla "MZZ" (määrittämätön meriveden kala)." 2. Korvataan 1.4 kohdan johdannossa oleva vastaava virke seuraavasti: "Nämä kertomukset on laadittava vähintään kuusi tuntia ennen aluksen sääntelyalueelta poistumista, ja niissä on oltava vähintään seuraavat tiedot seuraavassa järjestyksessä:". 3. Lisätään seuraavat kohdat: "1.5 Laivasta toiseen siirtäminen sääntelyalueella. Tämä kertomus on laadittava vähintään kuusi tuntia ennakolta, ja siinä on oltava vähintään seuraavat tiedot seuraavassa järjestyksessä: - aluksen nimi - kutsumerkki - ulkoiset tunnuskirjaimet ja -numerot - päivämäärä, aika ja maantieteellinen sijainti - merkintä "TRANS"-viestikoodista - kilogrammoina (lähimpään sataan kilogrammaan pyöristettynä) laivasta toiseen siirrettävä kokonaispaino lajeittain (3-alfa-koodi) - päällikön nimi. 1.6 Aluksia, joissa on niiden aseman automaattisen välittämisen mahdollistavat laitteet, eivät koske 1.2 ja 1.3 kohdassa määrätyt vaatimukset radioviestinnästä." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 1995. Neuvoston puolesta L. ATIENZA SERNA Puheenjohtaja (1) EYVL N:o C 200, 4.8.1995, s. 16 (2) Lausunto annettu 15. joulukuuta 1995 (sitä ei ole vielä julkaistu virallisessa lehdessä) (3) EYVL N:o L 21, 30. 1. 1992, s. 4